open-index/open-wikipedia-markdown huggingface dataset:
Kafiristan

**Kāfiristān** eller **Kāfirstān** (persisk: کافرستان) var et historisk navn på Nurestan (Nuristan), en provins i Hindu Kush-regionen i Afghanistan og Pakistan, før 1896. Denne historiske regionen dekker ca. 13&nbsp;000 km², og ligger på og utgjør i hovedsak nedslagsfeltene til elvene Alingar, Peche, Landai Sin og Kunar og de mellomliggende fjellkjedene. Området grenser til hovedkjeden til Hindu Kush i nord, byen Chitral i Pakistan i øst, Kunardalen i sør og Alishang-elven i vest. Navnet *Kafiristan* kommer fra områdets innbyggere, kafirene, et helt uavhengig folk med særegen kultur, språk og religion. De ble kalt kafir («vantro») av de muslimske nabofolkene fordi ikke var muslimer. 

Området var helt polyteistisk frem til slutten av 1800-tallet, da det ble omvendt muslimsk. Etter blodige kamper i 1890-årene ble nuristanerne underlagt Afghanistan og konvertert til islam. Noen få flyktet til Chitral på indisk (nå pakistansk) side av grensen, der de bevarte sin gamle religion frem til 1930-årene. Disse hendelsene ble beskrevet i 1896 av den britiske forfatteren og politikeren George Scott Robertson i hans bok *The Kafirs of the Hindu Kush*. Overgangen skjedde kort tid etter at emir Abdur Rahman Khan hadde invadert området. Han omdøpte området til Nuristan, som betyr «den opplystes land». Området ble plyndret og store deler av dets kunstskatter ble ødelagt, til tross for at noen av disse ble tatt med til Kabul og Paris. Det som havnet i Kabul ble senere også ødelagt, men disse kunstskattene er nå restaurert.

Området er beskrevet av kinesiske og russiske oppdagere. Det er også beskrevet i Rudyard Kiplings historie *Mannen som ville bli konge* (originaltittel: *The Man Who Would Be King*), som også ble filmatisert i 1975. 

## I dag
I 2001 ble et område på 9&nbsp;225 km² skilt ut som egen provins, Nuristān. Provinsen grenser til Pakistan. Befolkningen i området er fattig og lever av jordbruk.  Landskapet består av snødekte tinder og trange, delvis skogkledde daler. Det dyrkes korn, mais og hirse. Det er stort husdyrhold i Nuristān, hovedsakelig geit, men også noe kveghold.

## Se også
* Shina
* Nuristanispråk

## Eksterne lenker
*  Kart over Kafiristan
Lars-Peder Nagel

**Lars-Peder Nagel** (født 25. februar 1981 i Oslo) er en norsk tidligere ishockeyspiller. Han har spilt for Manglerud Star, Frisk Asker og Stavanger Oilers i Norge, for Bakersfield Condors i ECHL i USA og for IK Oskarshamn i Sverige. Nagel avsluttet karrieren som spiller i Stavanger Oilers i 2014.

## Referanser


 

## Eksterne lenker
*
Belset skole

**Belset skole** er en tidligere ungdomsskole i Bærum. Den ble i 2018 slått sammen med Rykkinn skole avdeling Gommerud til Eineåsen skole. Skolebygget ligger i nærheten av Nærsenteret på Rykkinn i Bærum, nærmere bestemt i Belsetveien 26. Skolen er en av de minste ungdomsskolene i Bærum. Skolen åpnet i 1976. Skolen har elevdrevet kantine og andre elevbedrifter. Kantine og garderober ble pusset opp i 2009.

## Referanser


## Litteratur
* *Belset ungdomsskole 10 år : 1976-1986*. 1986. 20 s. Digital utgave
Griend

**Griend** (vestfrisisk: *Gryn*) er ei lita øy i Vadehavet, 12 kilometer sørvest for Terschelling i Nederland. Øya er ei av de frisiske øyene. Griend var tidligere bebodd, men som et resultat av ei stormflo i 1287 er øya ubebodd og ubebygd den dag i dag. Griend er et naturreservat og ikke tilgjengelig for allmennheten. Griend tilhører Terschelling kommune.

## Referanser


## Eksterne lenker
*
Ameland

**Ameland** (vestfrisisk: *Amelân*) er ei av De frisiske øyer i Nederland. Ameland er en egen kommune. Nord for Ameland ligger Nordsjøen, sør ligger Vadehavet og den nederlandske kysten.

## Galleri

Ameland_-_Bornrif.JPG|Fyrtårnet Bornrif på Almeland
Ameland_klederdracht.jpg|Klesdrakt fra Ameland
Ameland_Kapiteinswoning.jpg|Kapteinshus på Ameland


## Referanser


## Eksterne lenker
*
Engelsmanplaat

**Engelsmanplaat** (vestfrisisk: *Kalkman*) er  ei lita frisisk øy mellom Ameland og Schiermonnikoog.  Navnet kommer antagelig av at skjellfiskeren Feye Willems Engelsman gikk på grunn her i 1708, den dag i dag kan man finne rester etter båten.
## Referanser


## Eksterne lenker
*
Brasils Grand Prix

**Brasils Grand Prix** (portugisisk: *Grande Prêmio do Brasil*), fra 2021 avholdt som **São Paulos Grand Prix** (portugisisk: *Grande Prêmio de São Paulo*) for sponsorgrunner, er et Formel 1-løp som første gang ble arrangert i hvert år siden 1973, med unntak av i  da løpet ble avlyst på grund av Covid-19-restriksjoner. Det har blitt arrangert på Autódromo Internacional Nelson Piquet-banen og Autódromo José Carlos Pace-banen.  

## Vinnere av Brasils - / São Paulos Grand Prix

*Løp markert med rosa bakgrunn var ikke en del av Formel 1-verdensmesterskapet.*

## Referanser

## Eksterne lenker
*
Simonszand

**Simonszand** er ei lita frisisk øy som ligger mellom Schiermonnikoog og Rottumerplaat. Øya er et viktig stoppested for trekkfugler og sel.

## Eksterne lenker
*
Kjenndalsbreen

**Kjenndalsbreen** er en utløper av Jostedalsbreen rett nord for Høgste Breakulen, i Stryn kommune i Vestland. Fra Loen går det bilvei gjennom Lodalen og Kjenndalen nesten helt fram til breen.

Smeltevannet drenerer til Lovatnet.

## Referanser
Hollingstedt (Silberstedt)

**Hollingstedt** (plattysk: *Hornstedt*; dansk: *Hollingsted*) er en kommune i kretsen Schleswig-Flensburg i delstaten Schleswig-Holstein, Tyskland. Hollingstedt ligger i Silberstedts amt, like ved elven Treene.

## Historie

På sønderjysk kalles byen *Hollengstej*. Byen lå i Arns Herred. I 849 gikk misjonæren Ansgar i land i Hollingstedt, og han bygde den første danske kirken i Hedeby. Byen nevnes første gang i 1153 som *Hugstaeth*, og i 1285 som *Huglaestath*. Hollingstedt er en av de eldste byene i Sydslesvig.

Hollingstedt var i vikingetiden handelsplass på veien mellom Hedeby og Nordsjøen.  Handelsskip pleide å seile på Eideren og Treene, og videre opp til Hollingstedt, der varene ble omlastet og ført over land til Hedeby. Dermed unngikk de den lange og farlige sjøveien nord for Jylland. Nå behøvde de bare å krysse den 16 kilometer lange strekningen over land mellom Hollingstedt og Hedeby/Schleswig. Fra Hedeby seilte skipene videre via Schlei og ut i Øsersjøen. Handelsveien gikk nord for det tidligere danske forsvarsverket Danevirke, som begynner her.

En teori mener at det har vært en kanal mellom Treene og Slien (se Kovirke). Via denne kunne vikingtidens fartøyer transporteres mellom Hedeby og Hollingstedt og omvendt.

## Galleri


Fil:Hollingstedt hof.jpg|Lokal gård
Fil:Hollingstedt treene.jpg|Treene
Fil:Hllingstedt kirche seite.jpg|Hollingstedt kirke
Fil:Hollingstedt glockenturm.jpg|Et klokketårn


## Referanser


## Eksterne lenker
*
Seefliegerhorst Aalborg

**Seefliegerhorst Aalborg ** var en sjøflyplass i Aalborg, som ble opprettet av tyskerne under andre verdenskrig. 

Flere typer  sjøfly var stasjonert på basen, f.eks. Arado Ar 196A, med henblikk på overvåkning av havområdene omkring Danmark og Sydnorge. Et sjøfly fra Seefliegerhorst Aalborg tok den britiske ubåten «Seal» til fange i Kattegat, den 5. mai 1940. Den var havarert under utlegging av 50 sjøminer.

Ved krigens slutt ble der opprettet flyktningleir på sjøflyplassen inntil 1947.

Aalborg Forsvars- og Garnisonsmuseum er nå opprettet i sjøflyplassens store hangar. Museet har i 2009 bygget ennå en utstillingshall og har innredet sjøflyplassens kommandobunker med utstillinger. 

## Eksterne lenker
* Bilder fra Seefliegerhorst Aalborg
Rottumerplaat

**Rottumerplaat** er ei lita frisisk øy mellom Schiermonnikoog og Rottumeroog.  Øya er nærmere  stor og tilhører provinsen Groningen.


Rottumeroog_Rottumerplaat_6.53663E_53.54001N.jpg|Satellittfoto
Rottumerplaat vanuit zee - observatietoren.JPG|Observasjonstårn


## Eksterne lenker
*
Yrkesskoleelevenes og Lærlingenes Interesseorganisasjon

**Yrkesskoleelevenes og Lærlingenes Interesseorganisasjon** (**YLI**) var en landsomfattende organisasjon for lærlinger og elever ved handelsskoler og yrkesskoler i videregående opplæring i Norge, og ble stiftet 1. mars 1970.     

Opprettelsen av YLI og innsatsen de første årene er omtalt i boken "Yrkesskolelever og lærlinger. Proletarer i utdanningssamfunnet". Den ble stiftet da de yrkesfaglige gruppene ikke var representert i Norges eneste elevorganisasjon, Norges Gymnasiastsamband (NGS).   

Rørleggerlærling Bent Hagberg-Karlsen satt i stiftelsesstyret. Også velferdssekretær og lektor Liv Mjelde, som var rådgiver ved Sogn og Oslo Yrkesskole fra 1967 til 1985, bidro til tilrettelegging av YLIs stiftelse. Organisasjonen ble opptatt i De utdanningssøkendes kontaktutvalg (DUK). Praktiskt bistand til selve stiftelsen ble også gitt av Norsk Studentunion   

YLI arbeidet for styrking av studieretningenes særpreg og arbeidet for felles grunnopplæring. Tross organisasjonenes motsetninger ble YLIs medlemmer invitert til å delta på NGS' Operasjon Dagsverk, og flere av gruppene valgte å bidra.

I 1993 oppstod Norsk Elevorganisasjon (NEO) som følge av langvarige interne motsetninger i gymnaselevenes interesseorganisasjon, Norges Gymnasiastsamband. NGS hadde lenge vært preget av motsetninger med utspring i partipolitikk. Utbryterne i NEO ønsket å være partipolitisk uavhengig, og fokusere mer på elevenes skolehverdag. I motsetning til NGS, åpnet NEO for at både allmennfagselever og yrkesfagselever kunne melde seg inn. Dette var medvirkende til organisasjonens raske vekst. NGS fulgte etter kort tid etter og åpnet også opp for yrkesfagselever, men NEO hadde allerede da fått et forsprang på dette området.

Da YLI gikk konkurs i 1994 anbefalte de sine medlemmer å støtte seg til NEO. De mente denne organisasjonen best ville slåss for yrkesfagene. YLIs tilslutning styrket NEO, og kan ha vært av avgjørende betydning for at organisasjonen i løpet av 1990-tallet passerte NGS i antall medlemmer. i 1999 besluttet NEO og NGS å slå seg sammen til Elevorganisasjonen (EO). EO representerte 180&nbsp;000 elever fra ungdomsskoler og videregående skoler over hele landet i 2023. EO har også enkeltmedlemmer.

## Referanser


## Litteratur
*
Rottumeroog

**Rottumeroog** er ei lita frisisk øy mellom Rottumeroog og Borkum. Øya tilhører provinsen Groningen.

## Eksterne lenker
*
Ätran

**Ätran** er en svensk elv. Den er med sine 243 kilometer Hallands nest lengste elv. Ätran starter sitt løp ved Gullered 332 meter over havet og renner  gjennom sørøstre delen av Västergötland og ut i Kattegat ved Falkenberg i Halland. Elven har et nedbørsfelt på .
 
## Se også
*Nissan
*Lagan
*Viskan

## Referanser


## Eksterne lenker
*
Nissan (elv)

**Nissan** er en svensk elv. Den er cirka 200 kilometer lang. Den starter sitt løp ved Månsarp nær Taberg over 300 meter over havet og renner gjennom de vestlige delene av Småland og ut i Kattegat ved Halmstad i Halland. Den har et nedbørfelt på  og middelvannføringen ved munningen er .

## Se også
*Ätran
*Lagan
*Viskan

## Referanser


## Eksterne lenker
*
Odder

**Odder** er en stasjonsby i Østjylland med 12&nbsp;914 innbyggere (2023) beliggende syd for Aarhus og er samtidig hovedby i Odder kommune.

Befolkningen i Odder by utgjør ca. halvdelen av kommunens samlede innbyggertall.

Nærmeste større byer er mot nord Aarhus i en avstand av 22 kilometer til sentrum av Aarhus, mot vest Skanderborg 18 kilometer og mot sydvest Horsens 28 kilometer. Odder hører under Region Midtjylland.

## Kultur
I byen finnes kinoen Biffen, som blir drevet av en gruppe frivillige, ulønnede medarbeidere.

## Trafikkforhold
### Biltrafikk
* Sekundærrute 445 går gjennom Odder i øst-vestlig retning, fra Hov mot Skanderborg, 
* Sekundærrute 451 passerer gjennom Odder fra Århus i nord til Horsens i syd.

### Jernbane
Fra byen er der jernbaneforbindelse med Odderbanen til Århus.

### Buss
Der er følgende bussforbindelser til og fra Odder:

* Rute 102 – Odder – Norsminde – Århus (kalt Kystruten).
* Rute 103 – Hov – Odder – Malling – Beder – Århus.
* Rute 306 – Odder – Hundslund – Horsens.
* Rute 331 – Odder – Skanderborg.

Der er følgende bybussruter i Odder by:

* Rute 1 – Banegårdspladsen – Højvænget
* Rute 2 – Banegårdspladsen – Ankjær
* Rute 3 – Banegårdspladsen – Vennelundsvej

## Bilder fra byen

Fil:Odder Kirke fra sydøst22.jpg|Odder kirke
Fil:odderggade.JPG|Odder gågate


## Referanser
Automeris io

***Automeris io*** er en sommerfugl som tilhører familien påfuglspinnere (Saturniidae). Denne arten finnes fra det sørlige Canada til Texas og Florida i sør. Larvene er kledt med neslehår som skiller ut gift ved berøring.

## Utseende
En middelsstor (vingespenn 62 – 87&nbsp;mm) spinner, hunnen større enn hannen. Det er stor forskjell på kjønnene. Hos hannen er bein, kropp og forvinger gule, mens de samme delene er brunrøde hos hunnen. Hos begge kjønn er bakvingen gul med en stor, svartkantet, blå øyeflekk med hvit kjerne i midten. Utenfor denne går det først en smal, svart tverrlinje og så en litt bredere, rød. Bakvingens innerkant er kledt med røde hår, noen ganger er også ytterkanten rød. Larven er grønn, tett kledt med korte, stive hår. Disse er neslehår som skiller ut irriterende gift ved berøring.

## Levevis
Som vanlig for påfuglspinnere kan larvene finnes på en lang rekke forskjellige løvtrær og busker. De er selskapelige som unge, men når de er utvokste finnes de enkeltvis. Larven spinner seg inn i en løst spunnet kokong før den forvandler seg til en puppe. Lengst i nord har *A. io* bare en generasjon hvert år, i Florida kan den ha tre eller fire. Sommerfuglene flyr om natten og kommer gjerne til lys. Hunnen sitter mye i ro og sender ut feromoner, som tiltrekker hannene. Som andre påfuglspinnere har de voksne sommerfuglene reduserte munndeler og tar ikke næring til seg.
## Eksterne lenker
*
Kinna

**Kinna** er et tettsted i Mark kommune i Västra Götalands län i landskapet Västergötland i Sverige. Det er administrasjonssenter i Mark kommune. Kinna ligger cirka 29 kilometer sørvest for Borås og 50 kilometer sørøst for Göteborg. I 2010 hadde tettstedet  innbyggere.

Det nåværende tettstedet har oppstått ved at «gamle» Kinna (som ble köping i 1947) i løpet av 1970-tallet vokste sammen med de nærliggende tettstedene Skene og Örby. Administrativt opphørte Kinna å være en egen kommune i 1971, da flere kommuner i området ble slått sammen til den nye storkommunen Mark.

Befolkningen i tettstedet fordeler seg omtrent som følger mellom de tre tidligere tettstedene (2005):
*Kinna 7 000 innb.
*Skene 5 500 innb. 
*Örby  2 000 innb.

## Referanser
TripleA (videospill)

***TripleA*** er en åpen kilde-versjon av spillet *[[Axis and Allies]]*, utgitt under lisensen GPL.  Den siste stabile versjonen, v. 0.9.0.2 (utgitt januar 2007), inkluderer muligheten til å spille på internett, via e-post eller lokalt. Den inkluderer muligheten for å spille forskjellige scenarier og reglene for den reviderte utgaven av Axis and Allies, sammen med den opprinnelige utgaven av Axis and Allies, de uavhengige spillene *Axis and Allies: Pacific*, og *Axis and Allies: Europe*, samt andre scenarier, hvorav et legger til Italia som en uavhengig nasjon i allianse med aksemaktene. I tillegg kan man via en forumside laste ned forskjellige scenarier, blant annet for første verdenskrig og Napoleons-krigene. Det er også inkludert mulighet for forskjellige regler som *Larry Harris's Tournament Rules* (LHTR), veddemål og dårlig terninglykke http://www.aaazone.com/newbie-guide.asp.

## Referanser


## Eksterne lenker
*
Lagan (elv)

**Lagan** er en svensk elv. Den er med sine 244 kilometer Sør-Sveriges lengste. Den har et nedbørfelt på  og middelvannføringen ved munningen er .

Lagan starter sitt løp i Småland sørøst for Taberg. Den renner sørover blant annet gjennom Ljungby og ut i Kattegat cirka 20 kilometer sør for Halmstad ved Laholm i Halland.

## Se også
*Ätran
*Nissan
*Viskan

## Referanser


## Eksterne lenker
*
Gullspång kommune

**Gullspång kommune** er en kommune i Västra Götalands län i landskapene Västergötland og Värmland i Sverige. Kommunens administrasjonssenter ligger i Gullspång og Hova.

## Tettsteder
Gullspång kommune har fem tettsteder. I tabellen oppgis antall innbyggere per 31. desember 2010.

**Noter:**
* - Den delen av Älgarås som ligger i Gullspång kommune. Hoveddelen av tettstedet ligger i Töreboda kommune.

## Befolkningsutvikling

## Referanser


## Eksterne lenker
* Gullspångs kommune
* Gullspångs sammhällsförening
The Noisettes

**The Noisettes** er et indie rock band fra London som bastår av vokalist og bassist Shingai Shoniwa, gitarist Dan Smith, og trommeslager Jamie Morrison.
Noisettes ble dannet i 2003 da Smith og Shoniwa, tidligere vokalist i Sonarfly, møttes og begynte å spille og skrive låter sammen. 

I februar 2007 slapp de debutalbumet *[[What's the time, Mr. Wolf]]*.
Bandet har turnert over store deler av Europa og USA og har varmet opp for band som TV on the Radio, Tom Vek, Babyshambles, Bloc Party, Mystery Jets og Muse. 

The Noisettes spilte på Hove festivalen i 2007.

## Diskografi

### Album
* *[[What's the Time Mr. Wolf? (album)|What's the Time Mr. Wolf?]]* (2007)
* *[[Wild Young Hearts]]* (2009)

### EP
* *[[Three Moods of the Noisettes]]* (2005)

## Eksterne lenker
*
Grappa

:*For plateselksapet, se [[Grappa (plateselskap)]]*

**Grappa** er et italiensk brennevin som blir produsert ved å presse druerester, kalt pomace, som er igjen etter produksjon av vin. Alkoholgehalten ligger normalt mellom 40 og 50 prosent. Opprinnelig var grappaproduksjon en måte å ta vare på avfall fra vinproduksjon. I lang tid ble grappa ansett som en drikk av lav kvalitet, men i senere år har den blitt forfinet og kommersialisert. Dette innebærer ikke at all grappa idag er av bra kvalitet.

Flere faktorer påvirker kvaliteten på grappa. To av dem er:

*'''''Råvarene.''''' Når man lager gode viner, benytter man bare omkring 60 eller 70 % av saften i druen. Restene, *pomacen*, inneholder da fortsatt tilstrekkelig med druesaft (juice) til at det kan bli en fin aroma i grappaen. Benyttes i stedet *pomace* fra dårligere viner, er den ofte helt presset og tørr, noe som gjør at det knapt finnes aroma igjen etter destilleringen.

****Produksjonsmetoden.*** Det finnes  to produksjonsmetoder for grappa: *Industriale*, der tørr *pomace* kokes for å få frem aroma, og *Artigianale*, en langsom, håndverksmessig metode som krever bedre råvarer. 

En kjent vinprodusent som lager grappa, er huset Brunello i Toscana, Italia. 

Grappa har slektninger i andre vinproduserende land. I Frankrike kalles lignende brennevin *[[marc (drikke)|marc]]* eller *[[eau de vie de marc]]*, i Tyskland *tresterbranntwein*, i Spania *aguardiente*, i Portugal *bagaceira* og i Georgia *chacha*.
Turisthytter i Oslomarka vest

**Turisthytter i Oslomarka vest** er en liste over serveringssteder med eller uten betjening og andre markahytter i Oslomarka vest: Kjekstadmarka, Vardåsmarka, Vestmarka, Bærumsmarka og Krokskogen.

## Eksterne lenker
* Markadatabasen: stuer, koier og hytter Skiforeningen
Ålgård Håndballklubb

**Ålgård Håndballklubb** eller ÅHK er en håndballklubb på Ålgård i Gjesdal kommune i Rogaland. Klubben ble stiftet 8. september 1986 og har et damelag som spiller i 1. divisjon. Ålgård HK bruker røde drakter og røde bukser.

## Damelaget
I 2007 rykket damelaget for første gang i klubbens historie opp til tredjedivisjon, og to år senere rykket laget videre opp i 2. divisjon. I 2015 tok Leif Gautestad over som trener. I 2018 rykket Ålgård opp til 1. divisjon etter å ha vunnet over Gneist i to kvalifiseringskamper. Leif Gautestad slutter som trener, og Tore Helgesen overtar trenerjobben.

## Herrelaget
Ålgård hadde et herrelag som startet opp i 5.divisjon. Laget ble oppløst etter bare et par sesongers spill.

## Arenaer

Ålgård HK spilte tidligere i Gjesdalhallen på Solås i Ålgård. Dette anlagget ble utvidet i 2005 til å inneholde to fulle håndballbaner. 400 personer avla tilsammen 10 500 dugnadstimer for å få på plass den nye hallen. I 2020 ble Gjesdalhallen omgjort til turnhall, og Ålgård Håndballklubb byttet hjemmebane til Ålgårdhallen som ble bygget i 2020.

## Fygaren
Fygaren er en klubbavis som kommer ut en gang hver sesong. Avisen inneholder lagbilder og aktuelle artikler.

## Fygarane
I 2015 stiftet tilskuerne en egen supporterklubb; Fygarane. I 2019 ble klubben et foretak. Kari Fosseli og Grete Marie Gåsland Gilje er oppført som styremedlemmer i supporterklubben.

## Referanser


## Eksterne lenker
* Klubbens nettside
Liste over idrettshaller i Bærum

**Idrettshaller i Bærum** er en oversikt over innendørs treningsanlegg i Bærum.

## Kommunale idrettshaller
*Combihallen idrettshall
*Nadderudhallen idrettshall
*Combihallen gymsal
*Lesterudhallen
*Haslumhallen – Drives av Haslum IL
*Lommedalshallen – Drives av Lommedalen IL
*Helsethallen
*Rykkinnhallen – Drives av Bærums Verk IF
*Hoslehallen
*Ringstabekkhallen
*Gjønneshallen – Drives av Haslum IL

## Kommunale svømmehaller
   
*Nadderud svømmehall
*Berger svømmehall

## Utendørs idrettsanlegg

*Belsetbanen
*Emma Hjort banen
*Hauger Idrettspark

## Skiløyper i Vestmarka

*Lysløypa på Solli  
*Sandungen N – Damvann
*Skoglund – Mikkelsbonn
*Skoglund – Svartvann – Mikkelsbonn    
*Solli – Kariåsen – Sandungen N
*Solli – Myggheim
*Asdøltjern – Bøåsen – Oppsalsetra
*Asdøltjern – Haukelia – Moldkastet – Oppsalsetra
*Bergsmarka – Solli
*Damvann – Mikkelsbonn
*Furuholmen – Jongsmyr – Mikkelsbonn (Myrløypa)
*Furuholmen – Rudsmyr – Damvann
*Furuholmen – Sandungen N
Efterklang

**Efterklang** er et dansk post-rock band fra København. Musikken kan beskrives som orkestrert elektronika. Bandet består av fem faste medlemmer (Mads Brauer, Casper Clausen, Thomas Husmer, Rune Mølgaard & Rasmus Stolberg). På konserter får de som oftest med seg fiolinist/sanger Peter Broderick, trombonist/sanger Niklas Antonson, pianist/sanger Anna Brønsted og gitarist/sanger Frederik Teige.

De har utgitt album på det britiske/amerikanske selskapet Leaf Label, men har også sitt eget plateselskap som heter Rumraket med artister som Amiina, Cacoy, Erik Levander, Grizzly Bear, Kama Aina, Slaraffenland, Taxi Taxi! og Canon Blue.

Efterklang har høstet gode kritikker i store utenlandske aviser/blader som The Independent, The Guardian, Pitchfork og The New York Times for sine utgivelser. 

*Springer* er den  første EP-en til det Efterklang. De gav selv ut 500 kopier (med et cover med falsk pels) på eget plateselskap Rumraket i 2003, før «The Leaf Label» gjenutga EP-en i 2005. 

## Diskografi
**Springer (EP)*  (selv-utgitt i 2003, gjenn-utgitt på The Leaf Label i 2005), 5 spor
**[[Tripper]]*   (The Leaf Label, 2004)
**[[One Sided LP]]*  (Burnt Toast Vinyl, 2006)
**[[Under Giant Trees]]*   (The Leaf Label, 2007)
**[[Parades (Efterklang Album)|Parades]]* (The Leaf Label, Oktober 2007)

## Priser (utvalg)
*2008 – Årets Steppeulv i klassene Årets Album, Årets Orkester og Årets Komponist

## Eksterne lenker
* 
* 
* Myspace
Tripper

***Tripper*** er debutalbumet til det danske electronica/post-rock bandet Efterklang. Det ble gitt ut på Leaf Label i 2004. De har tidligere utgitt EP-en *[[Springer (EP)|Springer]]*.

Albumet har høstet mye bra kritikk fra store utenlandske aviser/blader som The Independent, The New York Times, Pitchfork og The Guardian.

## Sporliste
# «Foetus» &ndash; 3:10
# «Swarming» &ndash; 6:32
# «Step Aside» &ndash; 4:38
# «Prey and Predator» &ndash; 6:26
# «Collecting Shields» &ndash; 5:57
# «Doppelgänger» &ndash; 6:40
# «Tortuous Tracks» &ndash; 3:39
# «Monopolist» &ndash; 6:57
# «Chapter 6» &ndash; 6:37
Ferdinand Verbiest Institute

**Ferdinand Verbiest Institute** er et katolsk sinologisk institutt i Belgia, støttet av Det katolske universitet i Leuven. Det ble grunnlagt i 1982. Dets hensikt er å fremme dialog mellom Europa og Kina, ikke minst på det kirkelige område.

Instituttet er oppkalt etter den belgiske jesuitt pater Ferdinand Verbiest (1623–1688), som virket i Beijing, hovedsakelig som keiserlig hoffastronom. 

Instituttets leder var inntil september 2007 pater Jeroom Heyndricx, som ble avløst av den baskiske fransiskaneren Antonio Egiguren.
Parades (Efterklang-album)

***Parades*** er det andre albumet til det danske elektronika/post-rock bandet Efterklang. Det ble gitt ut på Leaf Label 15. oktober 2007.

Albumet har høstet mye bra kritikk fra store utenlandske aviser/blader som The Independent, The New York Times, Pitchfork og The Guardian.

## Sporliste
# «Polygyne»
# «Mirador»
# «Him Poe Poe»
# «Horseback Tenors»
# «Mimeo»
# «Frida Found a Friend»
# «Maison De Réflexion»
# «Blowing Lungs Like Bubbles»
# «Caravant»
# «Illuminant»
# «Cutting Ice to Snow»

## Kilder
*
Hellmut Wilhelm

**Hellmut Wilhelm** (1905–1990) var en tysk sinolog.  

Hellmut Wilhelm ble født i Qingdao i Kina som sønn av den ledende tyske misjonær og sinolog Richard Wilhelm. Under et eksil i Beijing skrev Hellmut Wilhelm en tysk-kinesisk ordbok. Den ble utgitt i 1945.  

Fra 1948 til 1971 underviste han ved University of Washington i Seattle i USA. En samling som blant annet har dokumenter knyttet til hans liv, fotografier, og manuskripter vedrørende hans arbeid om Gu Ting Lin, I Ching og Parerga er oppbevart i Det tyske nasjonalbibliotek.

## Referanser


## Kilder
* Martin Kern: ''The emigration of German sinologists 1933-1945: notes on the history and historiography of Chinese studies''.

## Eksterne lenker
*  
* Biografi *(tysk)*
Frosinone Calcio

**Frosinone Calcio** er en fotballklubb fra Frosinone i Lazio i Italia.

## Spillerstall
Oppdatert 1. november 2024.

### Utlånte spillere

## Referanser


## Eksterne lenker
*
Jingshan

**Jingshan** kan sikte til

* Parken eller høyden Jingshan i Beijing i Folkerepublikken Kina, 
* Fylket Jingshan i byprefekturet Jingmen i provinsen Hubei i Kina.
Jingshanparken

:*[[Jingshan (Jingmen)|Jingshan]] er også navnet på et fylke i byprefekturet [[Jingmen]] i provinsen [[Hubei]] i [[Folkerepublikken Kina|Kina]].*

**Jingshan** (kinesisk: 景山, pinyin: *Jǐngshān*) er en kunstig høyde i Beijing i Kina. Den ligger i Xicheng-distriktet, umiddelbart nord for Den forbudte by langs Beijings sentralakse. Den var til å begynne med en keiserlig have, men er nå en offentlig park, kalt **Jingshanparken** (景山公园).

Den 45,7 meter høye kunstige høyden ble til i Yongle-keiserens tid under Ming-dynastiet, og består helt og holdent av jordmassene som be gravd ut da man bygde keiserpalassets vollgraver og de tilstøtende kanaler. 

Ifølge *[[feng shui]]* er det fordelaktig å plassere et bosted rett sør for en høyde (og det er også praktisk som et vern mot nordenvinden). Keiserpalassene i de to andre Ming-hovedstedene ble også bygd sør for en høyde. Da hovedstaden ble flyttet til Beijing var det ingen slik høyde på et passede sted, så man bygde en. Høyden kalles også "Feng Shui-høyden", og på norsk kalles den ofte for *kullhøyden* (tatt fra engelsk *Coal Hill*, som igjen gjengir ordrett det navn som tidligere var populært på folkemunne i byen: 煤山, Méishān).

Ming-dynastiets siste hersker, Chongzhen-keiseren begikk selvmord ved å henge seg her i  1644.

Før 1928 var det ingen gate mellom Kullhøyden og Den forbudte bys nordlige vollgrav; da var høyden fullt integrert bak Den forbudte bys ytre murbefestninger og kunne kun nås fra sør. 

## Eksterne lenker
* 
* Jingshan Park 30 fotos av høy kvalitet
Fang Lizhi

** Fang Lizhi ** (kinesisk: 方励之, pinyin: * Fāng Lìzhī *; 1936 –2012) var en kinesisk professor i astrofysikk og visepresident ved Kinas universitet for vitenskap og teknologi. Han inspirerte prodemokratiprotestene i Kina i 1989.  Han ble ekskludert fra Det kinesiske kommunistparti i januar 1987.

Fang ble kjent etter at hans essays ble samlet og distribuert av Det kinesiske kommunistparti til mange av dets regionale avdelinger, for at partimedlemmene skulle kritisere dem, men etter sigende var det mange som i stedet ble inspirert av dem. Etter protestene på Den himmelske freds plass i 1989 ble Fang og hans kone Li Shuxian innrømmet asyl i USAs ambassade i Beijing. De tok seg inn i ambassaden den 5. juni 1989 og holdt seg i skjul der til den 25. juni 1990 da de ble fløyet til England med et amerikansk militært transportfly. 

Senere flyttet de til USA, der Fang etterhvert fikk arbeid som professor i fysikk ved University of Arizona. Han var også en ledende talsmann for menneskerettighetene.

## Referanser


## Eksterne lenker
* Personlig hjemmeside
Kunmingsjøen

**Kunmingsjøen** (kinesisk: 昆明湖, pinyin: *Kūn Míng Hú*) er den sentrale innsjøen inne i det nye sommerpalasset i  Beijing i Kina. Den er oppkalt etter byen Kunming i Yunnan. 

Innsjøen har et areal på 2,2 kvadratkilometer, og dekker dermed tre fjerdedeler av sommerpalassets areal. Den er temmelig grunn; gjennomsnittlig dybde er på 1,5 meter. Om vinteren er den som regel dekket av tykk is. 

Kunmingsjøen er en kunstig sjø. Før den ble anlagt lå det to mindre sjøer her, *Wengshandammen* og *Xihusjøen*. 

Sjøen ble gitt sin utforming av Guo Shoujing, en berømt astronom og ingeniør i sin samtid, som utviklet den til et reservoar for Yuandynastiets hovedstad i 1291. Omgjørelsen av området til keiserlige haver ble forordnet av Qianlong-keiseren og arbeidene pågikk fra 1750 til 1764. 

## Referanser
Folkets store hall

**Folkets store hall** (kinesisk:人民大会堂 pinyin: *Rénmín Dàhùitáng*) er en bygning på den vestlige siden av Den himmelske freds plass i Beijing i Folkerepublikken Kina. Den brukes når den lovgivende forsamling møtes og ved statsbesøk og andre større offisielle begivenheter. Det daglige regeringsarbeide skjer imidlertid i regjeringskomplekset Zhongnanhai, ikke langt unna.

Byggverket er ett av de ti store bygninger, et gedigent byggeprosjekt i Beijing i forbindelse med tiårsdagen for Folkerepublikkens fødsel den 1. desember 1949.

## Byggverket

Folkets store hall ble bygd på 10 måneder av frivillige fra 1958 til 1959 og har et gulvareal på mer enn 170.000 m² og har 300 rom. Det har møterom med navn etter Kinas forskjellige områder og møblert etter områdets stil. Den nasjonale folkekongress møtes årlig i det 10&nbsp;000 seter store auditoriet, og Den Stående Komité møtes i et annet rom.

Taket på Folkets store hall er dekket av gule og grønne tegltakstein. Hovedinngangen er utstyrt med Folkerepublikken Kinas statsvåpen og vender ut mot Tiananmenplassen. Ved inngangen står tolv 25 meter høye lysegrå marmorsøyler.

## Referanser


## Eksterne lenker
*
Fylkesvei 356 (andre betydninger)

I Norge finnes **fylkesvei 356** i de følgende fylkene:

*Fylkesvei 356 (Akershus)
*Fylkesvei 356 (Nordland)
*Telemark (primær fylkesvei)
*Fylkesvei 356 (Vest-Agder)
Daxing

**Daxing** (kinesisk: 大兴区, pinyin: *Dàxīng Qū*) er et distrikt i byprovinsen Beijings sørlige del, et forstadsområde til den kinesiske hovedstaden. Daxing ble oppgradert fra fylke den 30. april 2001. Det dekker et areal på 1&nbsp;012 kvadratkilometer. Det er delt i ni byer og 18 landsbyer og hadde i 2000 en befolkning på 671&nbsp;444. 

To store universiteter ligger i distriktet.

*Panggezhuang* i Daxing er kjent for sine vannmeloner.

## Kulturrevolusjonen
Ved utbruddet av kulturrevolusjonen fant det sted en blodig nedslakting i fylket som kostet 325 mennesker livet. 

## Administrative enheter
**Subdistrikter:**
*Xingfeng (兴丰街道), Linxiao lu (林校路街道), Qingyuan (清源街道), Guanyinsi (观音寺街道), Tiangongyuan (天宫院街道)
**Storkommuner:**
*Qingyundian (青云店镇), Caiyu (采育镇), Anding (安定镇), Lixian (礼贤镇), Yufa (榆垡镇), Panggezhuang (庞各庄镇), Beizangcun (北臧村镇), Weishanzhuang (魏善庄镇), Changziying (长子营镇)
**Kommuner («områder»)**
*Yizhuang (亦庄地区), Huangcun (黄村地区), Jiugong (旧宫地区), Xihongmen (西红门地区), Yinghai (瀛海地区)

## Samferdsel
### Vei
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.  

### Fremtidig lufthavn
Det er besluttet bygd en stor lufthavn i Lixian storkommune sørøst i Daxian; den skal ta av for den stadig økende flytrafikken inn til Beijing, og samtidig betjene Tianjin og de tilgrensende områder i provinsen Hebei (blant annet Langfang, Zhuozhou og Baoding). 

Byggingen skal pågå mellom 2010 og 2015. Lufthavnen skal ikke erstatte, men avlaste, Beijing internasjonale lufthavn, som ligger nordøst for Beijing sentrum. 

## Referanser
TV-aksjonen 2008

**TV-aksjonen 2008** var den 35. TV-aksjonen og ble arrangert til inntekt for Blå Kors Norge. Mottoet for aksjonen var «*I sentrum står et menneske*». Kong Harald var høy beskytter for årets TV-aksjon.

## Formål
NRKs TV-innsamling høsten 2008 ble 14. juni 2007 tildelt Blå Kors og organisasjonens arbeid med forebygging, behandling og oppfølging av enkeltpersoner og familier som sliter med alkohol- og narkotikamisbruk. I tillegg ble det rettet et nytt og sterkt fokus på tilsvarende arbeid i land i Afrika, Asia og Øst-Europa der Blå Kors er representert.

Blå Kors sa de ville bruke de innsamlede midlene fra aksjonen til følgende tre hovedmål:
- Barn og unge fra hjem med rus skal løftes fram og gis nye tilbud.
- Flere som trenger det skal få etablere seg med nytt nettverk og egen bolig.
- Gjennom rusfaglig arbeid i institusjoner og kompetansesentra i utviklingsland og Øst-Europa vil en bidra til å få i stand positive endringer i folks helse- og livssituasjon.

## Bøssebærere

TV-aksjoner er avhengige av frivillige bøssebærere.

## Resultat

## Referanser
Hubert Lyautey

**Hubert Lyautey** (født 1854, død 1934) var en fransk offiser og kolonisator. I 1912 ble han medlem av det franske akademi. Han var generalresident i Marokko fra 1912 til 1916, og la grunnlaget for den aktive franske politikk i området gjennom avtaler med sultanen.

I slutten av 1916 og i begynnelsen av 1917 var han krigsminister, etter at den første verdenskrig var over ble han igjen generalresident i Marokko til 1925. Til 1925 fortsatte han koloniarbeidet og han sørget blant annet for en utvikling av kommunikasjonene og de økonomiske ressurser.

I 1921 ble han marskalk av Frankrike. Han ga også ut noen bøker, blant annet* Lettres du Tonkin et de Madagascar* som kom ut i 1920. Han døde 80 år gammel.

## Referanser


## Litteratur
* Robert Kerr: *Morocco after Twenty-Five Years. A Description of the Country, Its Laws and Customs, and the European Situation.* Murray and Evenden, London 1912 (Online bei Archive.org)
* *Marshall Lyautey*, nekrolog i *[[The Times]]*, Nr. 46818 av 28. juli 1934, s. 14 spalte 2–3.
* Berthe Gaulis: *Lyautey intime*. Berger-Levrault, Paris 1938.
* Alan Scham: *Lyautey in Morocco. Protectorate administration 1912–1925*. University Press, Berkeley 1970. 
* André Le Reverend: *Lyautey écrivain. 1854–1934*. Dissertation, Universität Montpellier 1974. 
* Janet Abu-Lughod: *Rabat. Urban Apartheid in Morocco.* Princeton University Press, Princeton, N.J. 1981, ISBN 978-0-691-10098-2.
* Maurice Durosoy: *Lyautey. Maréchal de France. 1854–1934*. Éditions Lavauzelle, Panazol 1984, ISBN 2-7025-0054-4. 
* William A. Hoisington: *Lyautey and the French conquest of Morocco.* Palgrave Macmillan, New York 1995, ISBN 978-0-312-12529-5.

## Eksterne lenker
* 
* Encyclopedia of World History: Lyautey
Fylkesvei 432 (andre betydninger)

I Norge finnes **fylkesvei 432** i de følgende fylkene:

*Fylkesvei 432 (Hedmark)
*Fylkesvei 432 (Nordland)
*Fylkesvei 432 (Østfold)
The Hilliard Ensemble

**The Hilliard Ensemble** er en britisk mannssangkvartett som tolker tidlig musikk. Kvartetten ble grunnlagt i 1973 eller 1974, og er oppkalt etter maleren Nicholas Hilliard.

Ensemblets nåværende besetning er:
* David James (kontratenor)
* Rogers Covey-Crump (tenor)
* Steven Harrold (tenor)
* Gordon Jones (baryton)

Mesteparten av kvartettens arbeid fokuserer på musikk fra middelalderen og renessansen, men ensemblet fremfører også samtidsmusikk og har ofte samarbeidet med den estiske komponisten Arvo Pärt. Ensemblet har også framført verker av John Cage, Gavin Bryars, Giya Kancheli og Heinz Holliger.

Ensemblet ble opprinnelig grunnlagt av Paul Hillier, Paul Elliot og David James, men besetningen var fleksibel helt til Hillier forlot ensemblet sent på 1980-tallet. Siden 1990 har kjernemedlemmene vært David James, Rogers Covey-Crump, John Potter og Gordon Jones. I 1998 ble John Potter erstattet av Steven Harrold.

The Hilliard Ensemble har også spilt inn mye for plateselskapet ECM.  I 1993 ga ensemblet ut albumet *[[Officium]]* sammen med saksofonisten Jan Garbarek.  Albumet ble en av ECMs største salgssuksesser noensinne. Sammen med Garbarek ga de også ut dobbeltalbumet *[[Mnemosyne]]* i 1999.  

## Eksterne lenker
* 
* ECMs hjemmeside
Bertil Lybeck

**Bertil Lybeck** (født 8. august 1887 i Bohuslän, død 31. mars 1945) var en svensk tegner, grafiker og en fremstående bokillustratør. Han har med en fin innlevelse illustrert blant annet Boccaccios *Decameron*, Strindbergs *Giftas* og Selma Lagerlöfs *Nils Holgerssons underbara resa*. Han var også medarbeider i *Söndagsnisse-Strix*.

Bertil Lybeck var utdannet fra Camberwell School of Arts and Crafts, London 1905-06, Atelier Wasilieff, Paris, Kungliga Akademien för de fria konsternas etsningslinje i Stockholm 1915-16. Han var gift med kunstneren Siri Derkert 1920-24.

## Referanser
Kveøybrua

**Kveøybrua** er en stålkassebro på fylkesvei 7785 i Kvæfjord kommune i Troms. Brua er 371 meter lang, og lengste spenn er 80 meter. Brua ble åpnet den 25. september 2010, og sammen med steinfyllingen *Kveøymoloen* utgjør den Kveøyforbindelsen.

## Se også
*Liste over broer i Norge
*Liste over broer i Norge etter lengde

## Referanser
Lydfilm

**Lydfilm** er en film hvor lyden er et opptak eller lydspor lagret på selve filmremsen, i motsetning til stumfilm hvor lyden skapes av musikere ved hver enkelt visning og hvor tale gjengis i form av mellomtekster. 

Lydfilm kan også ha lyden på medfølgende grammofonplater eller CD-er som distribueres sammen med filmen. Lydfilmen ble innført i slutten av 1920-årene og fortrengte snart stumfilmen fullstendig.

## Referanser
Eukalyptuspåfuglspinner

**Eukalyptuspåfuglspinner** (*Opodiphthera eucalypti* ) er en sommerfugl som tilhører familien påfuglspinnere (Saturniidae). Denne store arten forekommer i alle australske delstater bortsett fra Tasmania, og er i tillegg innført til Nordøya i New Zealand.

## Utseende
En stor (vingespenn 120 – 150&nbsp;mm) spinner med gulbrune vinger. Både forvingen og bakvingen har en rød øyeflekk. Larven er lysgrønn med gule, kjegleformede utvekster som i spissen har en kvast av hår.

## Levevis
Larvene lever helst på eukalyptus, men de kan også finnes på ulike innførte treslag. Når larven er utvokst, spinner den seg inn i en mørkebrun kokong festet til en gren eller kvist.
## Et viktig gjennombrudd
Den første kontinuerlige cellekultur basert på celler fra insekter kom fra eukalyptuspåfuglspinneren. I 1962 lyktes det forskere fra forskningsinstituttet CSIRO å etablere en laboratoriekultur av celler fra denne spinneren.
## Eksterne lenker
*
Lydhull

**Lydhull** er åpninger i resonanskassen eller kroppen på musikkinstrumenter. Disse kan ha forskjellig form og størrelse, og er med på å bestemme lydutsrålingen og resonansegenskapene.

## Se også
* Tonehull

## Referanser


## Eksterne lenker
*
Bæringen

***Bæringen*** er Bærum kommunes informasjonsavis. Fra høsten 2013 kommer den ut cirka annenhver måned. Tidligere har den kommet ut annenhver, hver tredje eller fjerde uke. Opplaget er på 55 000 eksemplarer og distribueres til samtlige husstander i kommunen.

*Bæringen* ble startet i april 1989 som et prøveprosjekt etter forslag fra tidligere informasjonssjef Hilmar Halnum. Ansvarlig redaktør er Ragnhild I. Hoem.

## Referanser




## Eksterne lenker
* Bæringen
* Tidligere publikasjoner 2011-2011
Fylkesvei 478 (andre betydninger)

I Norge finnes **fylkesvei 478** i de følgende fylkene:

*Fylkesvei 478 (Akershus)
*Fylkesvei 478 (Nordland)
*Fylkesvei 478 (Rogaland)
Jonathan Bachini

**Jonathan Bachini** (født 6. juni 1975 i Livorno) er en tidligere italiensk profesjonell  fotballspiller. Han spilte for diverse toppklubber i Italia: Lecce, Udinese, Juventus, Brescia, Parma og Siena. I tillegg hadde han flere landskamper.

Han er utestengt fra fotball på livstid på grunn av to positive dopingtester begge ganger på kokain.

## Referanser

## Eksterne lenker
*
Feodor Lynen

**Feodor Lynen** (født 6. april 1911 i München, død 6. august 1979 var en tysk kjemiker og biokjemiker. han Var professor i kjemi ved universitetet i München fra 1947.

Han fikk i 1964 Nobelprisen i fysiologi og medisin. Han utførte et grunnleggende arbeid over nedbrytingen og oppbyggingen av fettsyrer i celler og organismer. Hans arbeid har bidratt vesentlig til vitaminet pantotensyrenes biologiske funksjon og til biosyntese av kolesterol og terpener.

Lynen ble i 1971 utnevnt til den tyske ordenen  Pour le Mérite für Wissenschaften und Künste.

## Referanser


## Eksterne lenker
Cezar Bădiță

**Cezar Alexandru Bădiță** (født 12. april 1979 i București) er en tidligere svømmer fra Romania, mest kjent for å ha vunnet sølvmedalje på 400&nbsp;meter indviduell medley under langbane-EM i Helsingfors i 2000. Under OL 2000 i Sydney testet han positivt på anabole steroider.

## Referanser


## Eksterne lenker
*
Sverre Lysgaard

**Sverre Lysgaard** (født 6. mars 1923, død 30. desember 1994). Han var knyttet til Institutt for samfunnsforskning i Oslo. I 1962 ble han utnevnt til dosent i arbeidspsykologi ved Universitetet i Oslo, og i 1965 ble han professor i sosiologi. Fra 1969 til 1971 var han dekanus ved det samfunnsvitenskapelige fakultet.

Han publiserte en rekke artikler i fagtidsskrifter og han engasjerte seg aktivt i den offentlige debatten om industrimiljø og arbeidsliv. Han er særlig kjent for sin bok 
*Arbeiderkollektivet: en studie i de underordnedes sosiologi* fra 1961 som i 2011 ble kåret til et av de 25 viktigste bidrag til norsk sosiologi i Norsk sosiologisk kanon.

## Referanser
Ivar Grande

**Ivar Grande** (1911–1944) var politimann som var nestleder i Henry Rinnans angivergruppe Sonderabteilung Lola under den andre verdenskrig.

Ivar Grande var Henry Oliver Rinnans rake motsetning, Grande var høy, atletisk og blond, hadde avlagt examen artium og var ansatt i politiet før krigsutbruddet og hadde utdannet seg til fenrik i det militære.

## Liv og virke
Ivar Grande hadde examen artium, handelsskole, Feltartilleriets befalskole og Statens Politiskole. Ved årsskiftet 1936–37 ble  han ansatt som konstabel ved ordenspolitiet i Trondheim. Grande hadde tillitsverv i idretten og ble omtalt som personlig sympatisk og svært populær.  

I desember 1940 fikk han medlemskap i Nasjonal Samling.

Grande var gift med datteren til en eldre kollega ved politikammeret i Trondheim og hadde to små barn. Det er usikkert når Ivar Grande innledet et intimt forhold til Kitty Margrete Lorange. Trolig var det kort tid etter at ektemannen hennes meldte seg til innsats på Østfronten i juni 1941. Forholdet førte til at Grande ble skilt.  

På nyåret 1942 leide han seg inn hos Kittys mor. I mai 1942 ble han medlem av Rinnanbanden og vervet også Kitty Lorange og moren Olga Marie Sørensen som medlemmer. Kitty og Ivar Grande giftet seg den 3. juni 1944. 

Ved årsskiftet 1941-42 ble Grande ansatt i det nyopprettede Grensepolitiet, men ble oppsagt i mars 1942. Av Sicherheitsdienst-offiseren Eduard Boesten vart han plukket ut til stillingen som nestkommanderende i «Sonderabteilung Lola», og begynte samarbeidet med Henry Rinnan i mai 1942.  

I «Sonderabteilung Lola» viste Grande seg for å være en effektiv provokatør. Han utga seg for å være jøssing, og fordi han hadde et tiltalende utseende og et vennlig vesen, var han en person som folk lett betrodde seg til. Gradvis infiltrerte han mange forskjellige motstandsgrupper . I Trondheim tildelte tyskerne ham og Kitty familien Sørlis hus, der faren og en av sønnene satt fengslet og utsatt for grov tortur, mens to andre sønner, Odd Sørli og Kjell Sørli, var aktive motstandsmenn.

Etter at Rinnanbanden tok i bruk såkalt skjerpede forhør fra februar 1943, ble Ivar Grande en av de mest aktive torturistene.  

Frem til sommeren 1944 var han den viktigste medarbeideren til Henry Rinnan, men gradvis utviklet det seg en konflikt. Det vokste frem en opposisjon i organisasjonen og her skal Grande ha vært en sentral aktør. 

I august 1944 prøvde oppdragsgiverene å løse problemet ved å flytte Ivar Grande til Ålesund. Her fikk han i oppgave å bygge opp en lignende etterretningsgruppe.

Ivar Grande ble likvidert i Ålesund i 1944 mens han etter arbeidstid syklet hjemover til bostedet ved Klokkarsundet. Likvideringen ble foretatt av en lokal Milorg-gruppe etter klarering med norske myndigheter i London.

## Referanser


## Litteratur
* Idar Lind: *Kvinnene i Rinnanbanden*, 2011 ISBN 9788252175158

## Eksterne lenker
* rinnanbanden.no
Mona Lyngar

**Mona Lyngar** (født 6. januar 1944 i Drammen, død 6. januar 2023 i Stor-Elvdal) var en norsk forfatter.

Lyngar debuterte i 1966 med romanen *Ved stupet*.  Hun har senere utgitt noveller og prosastykker som *Ballonger*, som kom ut i 1967 og novellesamlingene *Fra den ene til den andre* (1976) – og *Bare en advarsel* i 1982. Hennes mest eksperimentelle roman *Hull* kom ut i 1970. Den av hennes romaner som har høstet flest lovord, er *Adjutanten* fra 1981, men de senere bøkene, Noe-trilogien, har også vært med på å befeste forfatternavnet. Hun har også skrevet hybridromanen *Historien om frøken Raubal* som med historisk utgangspunkt finner sin egen konklusjon, den kom ut i 1975 og vakte betydelig oppsikt.

Etter utgivelsen av kriminalromanen *Gris* på Aventura Forlag, siden Aventura ble kjøpt opp av Mona Lyngars gamle utgiver Cappelen, valgte hun å opprette et forlag selv, Abovo, som  har gitt ut *Lykkesmeden*, Noe-trilogien og den eksterne faktaboken *Husmann for livet* av historikeren Børge Strand.

Med sine tidlige arbeider føyde Mona Lyngar seg inn i en modernistisk prosatradisjon som var påvirket av de franske nyromanforfatterne. Lyngar har i flere av sine senere bøker beveget seg nær kriminalsjangeren for eksempel i spenningsromanen *Adjutanten'.

I 1984 kom romanen *Fasadeklatrerne* ut, den handler om sosial streben og hvilke konsekvenser det kan få. Romanen *Ånderøtter* i 2008 har sitt utspring i en del av *Fasadeklatrerne* – og vil dessuten kunne leses som en kommentar til *Adjutanten*.

==Bibliografi==
* *Ved stupet*, roman, Cappelen (1966)
* *Ballonger*, noveller, Cappelen (1967)
* *Hull*, roman, Cappelen (1970)
* *For livet*, roman, Cappelen (1972)
* *Historien om frøken Raubal*, roman, Gyldendal (1975)
* *Fra den ene til den andre*, noveller, Gyldendal (1976)
* *Adjutanten*, roman, Cappelen (1981)
* *Bare en advarsel*, noveller, Cappelen (1982)
* *Fasadeklatrerne*, roman, Cappelen (1984)
* *Gris*, roman, Aventura (1985)
* *Lykkesmeden*, roman, Abovo (1992)
* *Noe å slekte på*, roman, Abovo (1996)
* *Noe å skryte av*, roman, Abovo (2001)
* *Noe til snakk*, prosa, Abovo (2006)
* *Ånderøtter'', roman, Abovo (2008)

## Referanser


## Kilder
*Presentasjon av Mona Lyngar i Forfatterkatalogen på Forfattersentrums nettsider
Lars Lysgaard

**Lars Lysgaard** (født 9. februar 1841 i Fåberg, død 25. februar 1905 i Kristiansand) var en norsk jernbane-ingeniør. Lysgaard var utdannet ved Hortens tekniske skole 1856–1858 og polyteknikum i Karlsruhe 1858–1861. Han lanserte i 1891, som sjef for jernbaneundersøkelsene, en storstilt plan om en sentralbane etter Norges midtakse.

I årene 1883-84 forestod han ombyggingen av linjen mellom Selsbakk og Trondheim. I 1891 ble han ansatt som overingeniør ved Setesdalsbanen. Da Setesdalsbanen var ferdig i 1896 ble han driftsbestyrer og virket i denne stilling frem til sin død.

## Referanser
PvP

**PvP** er en forkortelse for **Player versus Player** (engelsk: Spiller mot Spiller), som er en interaktiv konflikt mellom to eller flere spillere i flerspillerspill
Dette er i motsetning til andre spill hvor spillere er i konflikt med motstandere kontrollert av datamaskinen. Begrepet blir ofte brukt i spill som har begge typene samhandling, spesielt MMORPGer, og rollespill.

PvP kan bli brukt for å beskrive alle spill hvor spillere er satt mot hverandre.

## Referanser
Taxi Taxi!

**Taxi Taxi!** er en svensk duo bestående av de to tvillingene Miriam E. Berhan og Johanna E. Berhan.

Taxi Taxi! debuterte med sin første EP i 2007, og spilte blant annet på Roskildefestivalen og Storåsfestivalen samme sommer.

## Diskografi

**[[Taxi Taxi! EP]]* (Rumraket, 2007)

## Eksterne lenker
* 
*
Rumraket

**Rumraket** er et plateselskap drevet av det danske bandet Efterklang. Rumraket huser artister/band som: Efterklang, Taxi Taxi!, Grizzly Bear, Amiina, Canon Blue, Slaraffenland, Cacoy og Erik Levander.
Alain Baxter

**Alain Baxter** (født 26. desember 1973) er en profesjonell alpinist fra Skottland. Han er 
mest kjent for å ha vunnet bronsemedalje i slalåm under OL i 2002, for noen dager etter å miste medaljen for bruk av metamfetamin.

## Referanser


## Eksterne lenker
*